ประกาศคณะกรรมการกิจการโทรคมนาคมแห่งชาติประกาศคณะกรรมการกิจการโทรคมนาคมแห่งชาติเรื่องหลักเกณฑ์เพิ่มเติมในการจัดสรรเลขหมายโทรคมนาคมชั่วคราว (ฉบับที่ ๒)และการเปลี่ยนแปลงเลขหมายโทรคมนาคมสำหรับบริการโทรศัพท์เคลื่อนที่จาก๙ หลัก เป็น ๑๐ หลัก โดยที่เป็นการสมควรกำหนดหลักเกณฑ์เพิ่มเติมในการจัดสรรเลขหมายโทรคมนาคมชั่วคราวเพื่อให้สอดคล้องกับแผนเลขหมายโทรคมนาคมของคณะกรรมการกิจการโทรคมนาคมแห่งชาติและเพื่อให้การกำกับดูแลการบริหารและใช้เลขหมายโทรคมนาคมซึ่งเป็นทรัพยากรโทรคมนาคมของชาติเป็นไปอย่างมีประสิทธิภาพ เป็นธรรม คุ้มค่าและเพียงพอแก่การให้บริการ จนกว่าจะมีประกาศคณะกรรมการกิจการโทรคมนาคมแห่งชาติที่เกี่ยวกับการจัดสรรและการบริหารจัดการเลขหมายโทรคมนาคมอาศัยอำนาจตามความในมาตรา๕๑ (๙) แห่งพระราชบัญญัติองค์กรจัดสรรคลื่นความถี่และกำกับกิจการวิทยุกระจายเสียงวิทยุโทรทัศน์ และกิจการโทรคมนาคม พ.ศ. ๒๕๔๓ อันเป็นพระราชบัญญัติที่มีบทบัญญัติบางประการที่เกี่ยวกับการจำกัดสิทธิและเสรีภาพของบุคคลซึ่งมาตรา ๒๙ ประกอบกับมาตรา ๓๔ มาตรา ๓๗ มาตรา ๓๙ มาตรา ๔๐ มาตรา ๔๑ มาตรา ๔๕มาตรา ๕๐ และมาตรา ๕๗ ของรัฐธรรมนูญแห่งราชอาณาจักรไทยบัญญัติให้กระทำได้โดยอาศัยอำนาจตามบทบัญญัติแห่งกฎหมาย ประกอบกับมาตรา ๑๑ มาตรา๑๒ มาตรา ๑๓ มาตรา ๑๔ และมาตรา ๑๖ แห่งพระราชบัญญัติการประกอบกิจการโทรคมนาคม พ.ศ.๒๕๔๔ ซึ่งแก้ไขเพิ่มเติมโดยพระราชบัญญัติการประกอบกิจการโทรคมนาคม (ฉบับที่ ๒)พ.ศ. ๒๕๔๙ อันเป็นพระราชบัญญัติที่มีบทบัญญัติบางประการเกี่ยวกับการจำกัดสิทธิและเสรีภาพของบุคคลซึ่งมาตรา ๒๙ ประกอบกับมาตรา ๓๔ มาตรา ๓๗ มาตรา ๓๙ มาตรา ๔๘ และมาตรา ๕๐ของรัฐธรรมนูญแห่งราชอาณาจักรไทยบัญญัติให้กระทำได้โดยอาศัยอำนาจตามบทบัญญัติแห่งกฎหมายคณะกรรมการกิจการโทรคมนาคมแห่งชาติจึงประกาศหลักเกณฑ์เพิ่มเติมในการจัดสรรเลขหมายโทรคมนาคมชั่วคราว(ฉบับที่ ๒) และการเปลี่ยนแปลงเลขหมายโทรคมนาคมสำหรับบริการโทรศัพท์เคลื่อนที่จาก๙ หลัก เป็น ๑๐ หลักไว้ ดังต่อไปนี้ข้อ๑บรรดาประกาศคณะกรรมการกิจการโทรคมนาคมแห่งชาติใดที่เกี่ยวกับหลักเกณฑ์ในการจัดสรรเลขหมายโทรคมนาคมชั่วคราวซึ่งได้ประกาศใช้อยู่ก่อนวันที่ประกาศนี้มีผลใช้บังคับให้มีผลใช้บังคับต่อไปตราบเท่าที่ไม่ขัดหรือแย้งกับหลักเกณฑ์ตามประกาศนี้ข้อ๒ให้เปลี่ยนแปลงเลขหมายโทรคมนาคมสำหรับบริการโทรศัพท์เคลื่อนที่จำนวน ๙ หลักเป็น ๑๐ หลัก ในหมวดที่ขึ้นต้นด้วย ๐๘ ทั้งหมดแทนตั้งแต่วันที่ ๑ กันยายน พ.ศ.๒๕๔๙ เวลา ๐.๐๐ น. เป็นต้นไปข้อ๓ ในประกาศนี้คณะกรรมการ หมายความว่าคณะกรรมการกิจการโทรคมนาคมแห่งชาติกรรมการ หมายความว่ากรรมการกิจการโทรคมนาคมแห่งชาติสำนักงาน หมายความว่าสำนักงานคณะกรรมการกิจการโทรคมนาคมแห่งชาติเลขาธิการ หมายความว่าเลขาธิการคณะกรรมการกิจการโทรคมนาคมแห่งชาติเลขหมายโทรคมนาคมสำหรับบริการโทรศัพท์เคลื่อนที่หมายความว่า เลขหมายโทรคมนาคมที่ใช้สำหรับการให้บริการโทรศัพท์เคลื่อนที่เลขหมายโทรคมนาคมพิเศษ หมายความว่าเลขหมายโทรคมนาคมประเภทหนึ่งที่กำหนดขึ้นเป็นพิเศษโดยมีจำนวนตัวเลขที่ประกอบขึ้นในชุดนั้น ๆ สั้นกว่าหรือแตกต่างจากเลขหมายโทรคมนาคมโดยทั่วไป เพื่อให้เป็นเลขหมายโทรศัพท์ชนิดหนึ่งสำหรับให้หมายเลขโทรศัพท์ทั่วไปสามารถเรียกติดต่อได้ข้อ๔ผู้ประสงค์ขอรับการจัดสรรเลขหมายโทรคมนาคมสำหรับบริการโทรศัพท์เคลื่อนที่จะต้องเป็นผู้รับใบอนุญาตประกอบกิจการโทรคมนาคมที่มีโครงข่ายโทรคมนาคมเป็นของตนเองหรือเป็นผู้ประกอบกิจการโทรคมนาคมที่คณะกรรมการเห็นสมควรให้มีสิทธิได้รับการจัดสรรเลขหมายโทรคมนาคมได้การประกอบกิจการโทรคมนาคมของผู้ที่ได้รับใบอนุญาตสัมปทาน หรือสัญญาอยู่ก่อนพระราชบัญญัติการประกอบกิจการโทรคมนาคม พ.ศ. ๒๕๔๔มีผลใช้บังคับต้องอยู่ภายใต้หลักเกณฑ์และเงื่อนไขตามประกาศนี้บนพื้นฐานของหลักการแข่งขันโดยเสรีอย่างเป็นธรรมในการนี้ให้ถือว่าผู้นั้นมีสิทธิ หน้าที่และความรับผิดเช่นเดียวกับผู้รับใบอนุญาตตามกฎหมายด้วยข้อ๕ ผู้ประสงค์ขอรับการจัดสรรเลขหมายโทรคมนาคมสำหรับบริการโทรศัพท์เคลื่อนที่ให้ยื่นคำขอเป็นหนังสือพร้อมทั้งชี้แจงเหตุผลและความจำเป็นในการขอรับการจัดสรรมายังคณะกรรมการหรือสำนักงาน ทั้งนี้ให้เลขาธิการแจ้งให้กรรมการทุกคนทราบ ภายในหนึ่งวันทำการ นับแต่วันที่ได้รับหนังสือในกรณีที่ผู้ขอรับการจัดสรรยื่นคำขอมายังสำนักงานข้อ๖ผู้ประสงค์ขอรับการจัดสรรเลขหมายโทรคมนาคมสำหรับบริการโทรศัพท์เคลื่อนที่ในกรณีเป็นผู้ประกอบการรายใหม่ต้องยื่นคำขอรับการจัดสรรเลขหมายโทรคมนาคม พร้อมกับคำขอรับใบอนุญาตประกอบกิจการโดยให้ยื่นเอกสารและหลักฐานต่าง ๆ ต่อคณะกรรมการเพื่อพิจารณาตามรายการ ดังต่อไปนี้๖.๑จำนวนเลขหมายที่ขอรับการจัดสรรและความจำเป็นในการขอรับการจัดสรรแผนทางธุรกิจที่จะนำมาใช้กับเลขหมายโทรคมนาคมรวมทั้งประมาณการรายได้เพิ่มหรือผลกระทบทางบวกของเลขหมายโทรคมนาคม๖.๒แผนการใช้และบริหารเลขหมายโทรคมนาคมข้อมูลทางเทคนิคที่เกี่ยวข้องรวมถึงพื้นที่ในการกระจายเลขหมายโทรคมนาคมตามการให้บริการและที่ตั้งของชุมสายโทรคมนาคม๖.๓ข้อมูลแสดงความพร้อมหรือความสามารถในการใช้และบริหารเลขหมายโทรคมนาคมสำหรับบริการโทรศัพท์เคลื่อนที่ซึ่งรวมทั้งขั้นตอนต่างๆในการนำเลขหมายโทรคมนาคมสำหรับบริการโทรศัพท์เคลื่อนที่ออกใช้งาน๖.๔รายงานผลการวิเคราะห์ผลกระทบการแข่งขันราคาและประโยชน์ส่วนเพิ่มที่จะได้รับจากการได้รับการจัดสรรเลขหมายโทรคมนาคมสำหรับบริการโทรศัพท์เคลื่อนที่๖.๕เอกสารและข้อมูลอื่นตามที่คณะกรรมการออกประกาศเพิ่มเติมภายหลังข้อ๗ผู้ประสงค์ขอรับการจัดสรรเลขหมายโทรคมนาคมสำหรับบริการโทรศัพท์เคลื่อนที่เพิ่มเติมให้ยื่นคำขอต่อคณะกรรมการเพื่อพิจารณาตามรายการดังต่อไปนี้๗.๑เอกสารตามข้อ ๖๗.๒ระบบฐานข้อมูล การบริหารสารสนเทศหรือการดำเนินงานที่เกี่ยวกับการใช้และบริหารเลขหมายโทรคมนาคมสำหรับบริการโทรศัพท์เคลื่อนที่๗.๓เลขหมายโทรคมนาคมที่ใช้หรือบริหารในการทำงานของโครงข่ายโทรคมนาคมและการให้บริการรวมทั้งเลขหมายที่สำรองไว้๗.๔รายงานสถานะเลขหมายโทรคมนาคมสำหรับบริการโทรศัพท์เคลื่อนที่ที่ได้รับการจัดสรรโดยละเอียด๗.๕รายงานพฤติกรรมการใช้เลขหมายโทรคมนาคมสำหรับบริการโทรศัพท์เคลื่อนที่ของผู้บริโภคที่เป็นเหตุของการขอเพิ่มเติม๗.๖รายงานผลกระทบการแข่งขันในตลาดที่เกี่ยวข้องในกรณีที่ได้รับหรือไม่ได้รับการจัดสรรเพิ่มเติม๗.๗แผนการประกอบกิจการโทรคมนาคม แผนการลงทุน แผนการให้บริการรวมทั้งความเหมาะสมทางการเงินของผู้ขอรับการจัดสรรทั้งนี้ ต้องครอบคลุมรายละเอียดดังต่อไปนี้(ก)รายงานการวิเคราะห์ผลประโยชน์และต้นทุนของการเพิ่มจำนวนเลขหมายโทรคมนาคมหรือการขยายพื้นที่ให้บริการหรือรายงานวิเคราะห์ความเสี่ยงของการเพิ่มจำนวนเลขหมายโทรคมนาคมสำหรับบริการโทรศัพท์เคลื่อนที่หรือการขยายพื้นที่ให้บริการหรือรายงานความมีประสิทธิภาพของต้นทุน(ข)รายงานวิเคราะห์ผลกระทบต่อการให้บริการโทรคมนาคมของผู้ประกอบการรายอื่น(ค)รายงานคุณสมบัติและขีดความสามารถในการดำเนินการของผู้ขอรับการจัดสรรรวมทั้งวิธีการวัดประเมินผล๗.๘เอกสารและข้อมูลอื่นตามที่คณะกรรมการออกประกาศเพิ่มเติมภายหลังข้อ๘ระยะเวลาการอนุญาตให้ใช้เลขหมายโทรคมนาคมสำหรับบริการโทรศัพท์เคลื่อนที่ให้มีกำหนดคราวละไม่เกินหนึ่งปีโดยคำนึงถึงความเหมาะสมและจำเป็นเพื่อประโยชน์ในการบริหารจัดการเลขหมาย ค่าธรรมเนียมเลขหมายโทรคมนาคมสำหรับบริการโทรศัพท์เคลื่อนที่ให้คิดคำนวณตามสัดส่วนจำนวนเดือนของระยะเวลาที่ได้รับอนุญาตโดยเศษของเดือนให้นับเป็นหนึ่งเดือนการขอต่ออายุการใช้เลขหมายโทรคมนาคมสำหรับบริการโทรศัพท์เคลื่อนที่ผู้รับการจัดสรรต้องยื่นคำขอต่ออายุการใช้เลขหมายโทรคมนาคมต่อคณะกรรมการเป็นหนังสือภายในระยะเวลาสามสิบวันก่อนระยะเวลาอนุญาตสิ้นอายุให้ผู้ได้รับการจัดสรรเลขหมายโทรคมนาคมซึ่งได้ยื่นคำขอต่ออายุมีสิทธิในการใช้เลขหมายโทรคมนาคมต่อไปจนกว่าคณะกรรมการมีคำสั่งข้อ๙การขอรับจัดสรรเลขหมายโทรคมนาคมพิเศษ ให้เป็นไปตามประกาศคณะกรรมการกิจการโทรคมนาคมแห่งชาติเรื่อง หลักเกณฑ์ในการจัดสรรและอนุญาตให้ใช้เลขหมายโทรคมนาคมพิเศษข้อ๑๐การจัดสรรเลขหมายโทรคมนาคมสำหรับบริการโทรศัพท์เคลื่อนที่ของคณะกรรมการให้เป็นไปตามลำดับก่อนหลังเว้นแต่ในกรณีที่เลขหมายโทรคมนาคมขาดแคลน หรือในกลุ่มมีเลขหมายโทรคมนาคมที่เป็นเลขหมายสวยคณะกรรมการจะกำหนดหลักเกณฑ์พิเศษเป็นรายกรณีสำหรับการจัดสรรก็ได้เลขหมายโทรคมนาคมขาดแคลนในกรณีเลขหมายโทรคมนาคมสำหรับบริการโทรศัพท์เคลื่อนที่หมายถึง การมีเลขหมายโทรคมนาคมหมวดที่ขึ้นต้นด้วย ๐๘ ตามแผนเลขหมายโทรคมนาคมเหลือไม่ถึงร้อยละ๓๐ ของจำนวนเลขหมายในหมวดดังกล่าวในการกำหนดว่าเลขหมายโทรคมนาคมใดเป็นเลขหมายสวยให้เป็นไปตามหลักเกณฑ์ที่คณะกรรมการประกาศกำหนดในกรณีที่เลขหมายโทรคมนาคมที่ไม่รวมเลขหมายโทรคมนาคมสำรองตามแผนเลขหมายโทรคมนาคมเหลือไม่ถึงร้อยละ๑๐ ของจำนวนเลขหมายที่อาจนำมาจัดสรรคณะกรรมการอาจเรียกเลขหมายโทรคมนาคมที่มิได้นำออกใช้งานหรือใช้งานอย่างไม่มีประสิทธิภาพหรือไม่เหมาะสมคืนจากผู้ได้รับการจัดสรรรายหนึ่งรายใดเพื่อนำมาจัดสรรให้เหมาะสมกับสภาพการแข่งขันและผลประโยชน์ของผู้ใช้บริการก็ได้ในกรณีที่ผู้ได้รับการจัดสรรไม่คืนเลขหมายโทรคมนาคมภายในกำหนดให้เลขาธิการดำเนินการใช้มาตรการบังคับทางปกครองตามพระราชบัญญัติการประกอบกิจการโทรคมนาคม พ.ศ. ๒๕๔๔ ต่อไปข้อ๑๑ ในการจัดสรรเลขหมายโทรคมนาคมคณะกรรมการจะพิจารณาจัดสรรให้ตามความจำเป็น โดยจัดสรรเป็นจำนวนเท่าของกลุ่มเลขหมายทั้งนี้ กำหนดให้ขนาดของกลุ่มเลขหมายโทรคมนาคมสำหรับบริการโทรศัพท์เคลื่อนที่กลุ่มละจำนวน ๑๐,๐๐๐ เลขหมายผู้ขอรับการจัดสรรเลขหมายโทรคมนาคมจะแสดงความจำนงขอเลือกเลขหมายหรือกลุ่มเลขหมายโทรคมนาคมมิได้ข้อ๑๒การพิจารณาจัดสรรเลขหมายโทรคมนาคมสำหรับบริการโทรศัพท์เคลื่อนที่ในกรณีการขอเพิ่มเติม คณะกรรมการจะพิจารณาตามหลักเกณฑ์ ดังต่อไปนี้๑๒.๑กรณีการขอรับจัดสรรเลขหมายโทรคมนาคมสำหรับบริการโทรศัพท์เคลื่อนที่ผู้ขอรับการจัดสรรเพิ่มเติมจะต้องมีจำนวนเลขหมายโทรคมนาคมสำหรับบริการโทรศัพท์เคลื่อนที่เหลืออยู่ในตลาดไม่ถึงร้อยละ๑๐ หรือ ๕๐,๐๐๐ เลขหมาย แล้วแต่จำนวนใดน้อยกว่า๑๒.๒การขอรับจัดสรรเลขหมายโทรคมนาคมสำหรับบริการโทรศัพท์เคลื่อนที่เพิ่มเติมที่ไม่เกิน๑ กลุ่ม ภายในระยะเวลาสามเดือนนับแต่ได้รับการจัดสรรครั้งล่าสุดโดยให้ผู้ประสงค์ขอรับการจัดสรรเพิ่มเติมยื่นคำขอเป็นหนังสือยื่นต่อคณะกรรมการโดยไม่ต้องยื่นเอกสารตามข้อ ๗คณะกรรมการจะพิจารณาจัดสรรเลขหมายโทรคมนาคมสำหรับบริการโทรศัพท์เคลื่อนที่ให้ภายในยี่สิบเอ็ดวันนับแต่วันที่ได้รับคำขอดังกล่าวข้อ๑๓ผู้ได้รับการจัดสรรเลขหมายโทรคมนาคมสำหรับบริการโทรศัพท์เคลื่อนที่ต้องใช้เลขหมายโทรคมนาคมสำหรับบริการโทรศัพท์เคลื่อนที่เรียงตามลำดับหมายเลขและเรียงตามกลุ่มที่ได้รับการจัดสรร เว้นแต่กรณีที่ไม่อาจกระทำไปได้ในทางเทคนิคข้อ๑๔ภายหลังจากได้รับหนังสือขอรับการจัดสรรเลขหมายโทรคมนาคมสำหรับบริการโทรศัพท์เคลื่อนที่ให้สำนักงานดำเนินการวิเคราะห์ข้อมูลให้แล้วเสร็จภายในเจ็ดวันเพื่อเสนอคณะกรรมการพิจารณา ทั้งนี้ให้สำนักงานจัดทำบทวิเคราะห์ข้อมูลอย่างน้อยต้องประกอบด้วยเรื่องต่างๆ ดังต่อไปนี้๑๔.๑ผลกระทบทางเศรษฐกิจและสังคมจากการมีเลขหมายเพิ่ม๑๔.๒ต้นทุนและผลประโยชน์ส่วนเพิ่มของโครงการในเชิงตัวเลข (quantitativeanalysis)๑๔.๓สถานะการใช้เลขหมายโทรคมนาคมสำหรับบริการโทรศัพท์เคลื่อนที่ และผลกระทบการแข่งขันในกรณีที่ได้รับหรือไม่ได้รับการจัดสรรเลขหมายโทรคมนาคม๑๔.๔พฤติกรรมการใช้เลขหมายโทรคมนาคมสำหรับบริการโทรศัพท์เคลื่อนที่ของผู้บริโภคและพฤติกรรมของผู้ให้บริการที่จำเป็นต่อการพิจารณาจัดสรรเลขหมายโทรคมนาคม๑๔.๕ความน่าเชื่อถือของแผนธุรกิจ แผนการดำเนินการและแผนการเงินของผู้ขอรับการจัดสรร๑๔.๖สาเหตุของการขาดแคลนเลขหมายโทรคมนาคมสำหรับบริการโทรศัพท์เคลื่อนที่ในเชิงตัวเลขและเชิงปริมาณข้อ๑๕ ผู้ประสงค์ขอรับการจัดสรรเลขหมายโทรคมนาคมสำหรับบริการโทรศัพท์เคลื่อนที่ตามประกาศนี้อาจร้องขอต่อคณะกรรมการให้พิจารณากำหนดหน่วยงานของรัฐ หรือสถาบันการศึกษาหรือหน่วยงานเอกชนที่ขึ้นทะเบียนเป็นที่ปรึกษาให้แก่กระทรวงการคลังหรือเคยเป็นที่ปรึกษาให้หน่วยงานของรัฐ จัดทำบทวิเคราะห์ตามความในข้อ ๑๔ให้แล้วเสร็จภายในเจ็ดวันเสนอต่อคณะกรรมการเพื่อประกอบการพิจารณาแทนการดำเนินการของสำนักงานโดยผู้ยื่นขอรับการจัดสรรเลขหมายโทรคมนาคมสำหรับบริการโทรศัพท์เคลื่อนที่เป็นผู้เสียค่าใช้จ่ายในการจัดจ้างทั้งนี้ ให้หน่วยงานดังกล่าวมีหนังสือรับรองความเป็นอิสระและความเป็นกลางไม่เข้าข้างฝ่ายใดฝ่ายหนึ่งยื่นต่อคณะกรรมการข้อ๑๖เมื่อได้จัดทำบทวิเคราะห์ข้อมูลตามข้อ ๑๔ แล้วเสร็จให้สำนักงานหรือหน่วยงานภายนอกตามข้อ ๑๕ แล้วแต่กรณี ยื่นต่อคณะกรรมการพิจารณาพร้อมทั้งนำส่งผลการวิเคราะห์ไปยังผู้ที่ได้รับการจัดสรรเลขหมายโทรคมนาคมสำหรับบริการโทรศัพท์เคลื่อนที่รายอื่นหรือบุคคลภายนอกที่คณะกรรมการเห็นชอบให้ส่งเพิ่มเติมเพื่อขอความเห็น ในการนี้สำนักงานหรือหน่วยงานอาจนำเสนอข้อเท็จจริงประกอบด้วยก็ได้ให้ผู้รับการจัดสรรเลขหมายโทรคมนาคมสำหรับบริการโทรศัพท์เคลื่อนที่รายอื่นหรือบุคคลภายนอกตามวรรคหนึ่ง ที่ร่วมให้ความเห็นต่อบทวิเคราะห์ของสำนักงานนำส่งความเห็นเป็นหนังสือมายังคณะกรรมการภายในเจ็ดวันนับแต่วันที่ได้รับบทวิเคราะห์หากคณะกรรมการไม่ได้รับความเห็นเป็นหนังสือภายในระยะเวลาที่กำหนดคณะกรรมการอาจพิจารณาจัดสรรเลขหมายโทรคมนาคมสำหรับบริการโทรศัพท์เคลื่อนที่ตามกระบวนการปกติต่อไปข้อ๑๗ให้สำนักงานหรือบุคคลภายนอกที่คณะกรรมการมอบหมายทบทวนรายงานการใช้ประโยชน์และความขาดแคลนเลขหมายโทรคมนาคมสำหรับบริการโทรศัพท์เคลื่อนที่(Utilizationand Scarcity Report) รายงานความเห็นเป็นหนังสือต่อเสนอคณะกรรมการทุกเดือนข้อ๑๘ผู้ได้รับการจัดสรรเลขหมายโทรคมนาคมสำหรับบริการโทรศัพท์เคลื่อนที่มีหน้าที่ต้องส่งรายงานและรายละเอียดเกี่ยวกับการบริหารและใช้เลขหมายโทรคมนาคมสำหรับบริการโทรศัพท์เคลื่อนที่ที่ได้รับการจัดสรรนำเสนอต่อคณะกรรมการทุกสามเดือนทั้งนี้ ตามรูปแบบที่คณะกรรมการกำหนดข้อ๑๙ บทวิเคราะห์ข้อมูล รายงานหรือเอกสารใดที่ได้มาตามประกาศนี้ให้เป็นเอกสารที่เปิดเผยได้ตามระเบียบคณะกรรมการว่าด้วยมาตรการเปิดเผยข้อมูลสารสนเทศข้อ๒๐ผู้ประสงค์ขอรับจัดสรรเลขหมายโทรคมนาคมต้องชำระค่าธรรมเนียมการพิจารณาคำขอจำนวน ๕,๐๐๐ บาท ณ วันที่ยื่นคำขอโดยชำระเป็นเงินสดหรือเช็คธนาคารสั่งจ่ายสำนักงานในกรณีที่ผู้ขอได้รับการจัดสรรเลขหมายโทรคมนาคมให้นำเงินค่าธรรมเนียมการพิจารณาคำขอที่ชำระไว้แล้วตามวรรคหนึ่งมาหักออกจากค่าธรรมเนียมเลขหมายโทรคมนาคมที่ต้องจ่ายแก่สำนักงานในกรณีที่ผู้ขอไม่ได้รับการจัดสรรเลขหมายโทรคมนาคมผู้ขอรับการจัดสรรไม่อาจขอคืนค่าธรรมเนียมการพิจารณาคำขอข้อ๒๑ผู้ได้รับการจัดสรรเลขหมายโทรคมนาคมสำหรับบริการโทรศัพท์เคลื่อนที่ต้องชำระค่าธรรมเนียมเลขหมายโทรคมนาคมทั่วไปรายปี ในอัตราขั้นต่ำ ดังต่อไปนี้๒๑.๑เลขหมายโทรคมนาคมสำหรับบริการโทรศัพท์เคลื่อนที่กรณีซึ่งเป็นผู้ประกอบการรายใหม่ ๑๒ บาท/เลขหมาย/ปี๒๑.๒เลขหมายโทรคมนาคมสำหรับบริการโทรศัพท์เคลื่อนที่กรณีผู้ประกอบการรายเดิมขอเพิ่ม๒๔ บาท/เลขหมาย/ปี๒๑.๓ เลขหมายโทรคมนาคมสำหรับบริการโทรศัพท์เคลื่อนที่ที่มิได้นำออกใช้งาน ๑๒๐ บาท/เลขหมาย/ปีเลขหมายโทรคมนาคมที่มิได้นำออกใช้งานตามความในข้อ๒๑.๓ หมายความถึง เลขหมายโทรคมนาคมที่มิได้นำออกใช้งานรวมกันเป็นเวลาหนึ่งร้อยยี่สิบวันภายในระยะเวลาหนึ่งปีที่ผ่านมาให้สำนักงานจัดบัญชีแยกระหว่างค่าธรรมเนียมเลขหมายโทรคมนาคมสำหรับบริการโทรศัพท์เคลื่อนที่ตามข้อ๒๑.๑ และข้อ ๒๑.๒ ออกเป็นอีกบัญชีหนึ่งคณะกรรมการจะนำเงินส่วนต่างตามความในวรรคสามไปใช้เพื่อวัตถุประสงค์ในการจัดจ้างทำแผนแม่บทในการจัดสรร การบริหารหรือการใช้เลขหมายโทรคมนาคมในประเทศไทย ทั้งนี้ ให้มีการพิจารณาทบทวนหลักเกณฑ์ค่าธรรมเนียมเลขหมายโทรคมนาคมสำหรับบริการโทรศัพท์เคลื่อนที่ตามความในข้อนี้ทุกปี โดยต้องจัดรับฟังความคิดเห็นจากผู้ที่เกี่ยวข้องตามระเบียบคณะกรรมการ ว่าด้วยการรับฟังความคิดเห็นสาธารณะข้อ๒๒ค่าธรรมเนียมเลขหมายโทรคมนาคมพิเศษ ให้เป็นไปตามอัตราขั้นต่ำ ดังต่อไปนี้๒๒.๑เลขหมายโทรคมนาคมพิเศษ ๓ หลัก ๑๒ ล้านบาท/เลขหมาย/ปี๒๒.๒เลขหมายโทรคมนาคมพิเศษ ๔ หลัก ๑.๒ ล้านบาท/เลขหมาย/ปีข้อ๒๓ให้บรรดาเลขหมายโทรคมนาคมสำหรับบริการโทรศัพท์เคลื่อนที่ที่ได้จัดสรรให้ผู้รับใบอนุญาตหรือผู้ประกอบกิจการโทรคมนาคมหรือที่ผู้ประกอบกิจการใช้ในการประกอบกิจการอยู่ก่อนวันที่ ๑ กันยายน ๒๕๔๙ ทั้งหมดเป็นเลขหมายโทรคมนาคมที่ได้รับการจัดสรรจากคณะกรรมการ โดยให้ผู้รับใบอนุญาตและผู้ประกอบกิจการโทรคมนาคมทำหนังสือแจ้งความประสงค์ขอใช้เลขหมายโทรคมนาคมเดิมพร้อมชำระค่าธรรมเนียมเลขหมายโทรคมนาคมดังกล่าวตามที่คณะกรรมการกำหนดภายในเวลาหกสิบวันนับจากวันที่ประกาศนี้มีผลใช้บังคับแล้วจึงมีสิทธิใช้เลขหมายโทรคมนาคมสำหรับบริการโทรศัพท์เคลื่อนที่เดิมเพื่อให้บริการต่อไปได้ข้อ๒๔ภายในระยะเวลาหนึ่งร้อยแปดสิบวันนับแต่วันที่ ๑ กันยายน ๒๕๔๙ให้ผู้รับการจัดสรรเลขหมายโทรคมนาคมมีหน้าที่ประชาสัมพันธ์การปรับเปลี่ยนเลขหมายโทรคมนาคมสำหรับบริการโทรศัพท์เคลื่อนที่ในหมวดที่ขึ้นต้นด้วย ๐๘ ให้ผู้ใช้บริการของตนทราบรวมทั้งอำนวยความสะดวกแก่ผู้ใช้บริการในการปรับเปลี่ยนเลขหมายโทรคมนาคม ทั้งนี้ให้จัดส่งรายงาน ผลการปฏิบัติ หรือการดำเนินการเพื่อการปรับเปลี่ยนเลขหมายโทรคมนาคมสำหรับบริการโทรศัพท์เคลื่อนที่ให้คณะกรรมการทราบทุกเดือนการละเว้นการดำเนินการตามวรรคหนึ่งอาจเป็นเหตุให้คณะกรรมการถอนคืนเลขหมายโทรคมนาคมสำหรับบริการโทรศัพท์เคลื่อนที่ที่ได้รับการจัดสรรข้อ๒๕ผู้ประกอบกิจการโทรคมนาคมใดที่ให้บริการโทรคมนาคมในลักษณะที่เรียกเก็บค่าธรรมเนียมหรือค่าบริการล่วงหน้ามีหน้าที่จัดเก็บข้อมูลและรายละเอียดเกี่ยวกับผู้ใช้บริการทั้งนี้ ตั้งแต่วันที่ ๑ กันยายน ๒๕๔๙ เป็นต้นไปให้ผู้ประกอบกิจการโทรคมนาคมดำเนินการเรียกเก็บข้อมูลและรายละเอียดเกี่ยวกับผู้ใช้บริการโทรคมนาคมในลักษณะที่เรียกเก็บค่าธรรมเนียมหรือค่าบริการล่วงหน้าที่ได้ให้บริการอยู่ก่อนวันที่ ๑ กันยายน ๒๕๔๙ให้เสร็จสิ้นภายในหนึ่งร้อยแปดสิบวันนับแต่วันที่ ๑ กันยายน ๒๕๔๙ เป็นต้นไปการคุ้มครองข้อมูลส่วนบุคคลของผู้ใช้บริการตามความในวรรคหนึ่งและวรรคสองให้เป็นไปตามหลักเกณฑ์ที่คณะกรรมการประกาศกำหนดข้อ๒๖ ผู้รับใบอนุญาตหรือผู้ประกอบการกิจการโทรคมนาคมรายใดที่นำเลขหมายโทรคมนาคมซึ่งมิได้ปรากฏในแผนเลขหมายโทรคมนาคมมาใช้เป็นระยะเวลาติดต่อกันไม่น้อยกว่าสามเดือนให้มีสิทธิใช้เลขหมายโทรคมนาคมต่อไปได้จนกว่าจะประกาศเปลี่ยนแปลงแต่ให้แจ้งคณะกรรมการทราบเป็นหนังสือภายในเวลาสิบห้าวันนับแต่วันที่ประกาศนี้มีผลใช้บังคับว่าประสงค์ขอใช้เลขหมายดังกล่าวต่อไปเพื่อให้บริการพร้อมทั้งชำระค่าธรรมเนียมให้ครบถ้วน โดยให้ถือว่าเลขหมายดังกล่าวเป็นเลขหมายโทรคมนาคมพิเศษผู้รับใบอนุญาตหรือผู้ประกอบกิจการโทรคมนาคมตามความในวรรคหนึ่ง มีหน้าที่ต้องปฏิบัติตามประกาศหลักเกณฑ์ หรือระเบียบใดที่คณะกรรมการจะประกาศกำหนดเพิ่มเติมต่อไป เช่นอัตราค่าบริการ หรือมาตรฐานของสัญญาให้บริการโทรคมนาคม เป็นต้นข้อ๒๗[๑]ประกาศนี้มีผลใช้บังคับนับแต่วันประกาศในราชกิจจานุเบกษาเป็นต้นไปประกาศ ณ วันที่ ๒๙สิงหาคม พ.ศ. ๒๕๔๙พลเอก ชูชาติ พรหมพระสิทธิ์ประธานกรรมการกิจการโทรคมนาคมแห่งชาตินันทนา/ผู้จัดทำ๗ กันยายน ๒๕๔๙วิภา/ปรับปรุง๑๒กันยายน ๒๕๕๙กลุชาติ/ตรวจ๑๑พฤศจิกายน ๒๕๕๙[๑]ราชกิจจานุเบกษา เล่ม ๑๒๓/ตอนพิเศษ ๙๒ ง/หน้า ๓๒/๓๐ สิงหาคม ๒๕๔๙